recursal/SuperWikiNEXT-32B huggingface dataset:
**পাঙ্গা জমিদার বাড়ি** কুড়িগ্রাম জেলার রাজারহাট উপজেলায় অবস্থিত বাংলাদেশের প্রাচীন একটি জমিদার বাড়ি ও প্রত্নতাত্ত্বিক স্থাপনা।

অবস্থান
-------

এই জমিদারবাড়ির ধ্বংসাবশেষ কুড়িগ্রাম জেলা সদরথেকে ৫ কিমি উত্তর-পশ্চিমে রাজারহাট উপজেলার ছিনাই ইউনিয়নে অবস্থিত ।

ইতিহাস
------

কুড়িগ্রামের রাজারহাটে কুচবিহার রাজা নর-নারায়ণের মৃত্যু হলে, পঞ্চদশ শতাব্দীর শেষার্ধে অর্থাৎ মুঘল সম্রাট আকবরের আমলে অনিরুদ্ধ অভিষেক করে, পাঙ্গা রাজ সিংহাসনে অধিষ্ঠিত হন। এ কারণে অনিরুদ্ধ পাঙ্গা রাজ বংশের প্রতিষ্ঠাতা। পাঙ্গা রাজ্যটি প্রত্যন্ত মফঃস্বলে অবস্থিত থাকার কারণে তৎকালীন এই ক্ষুদ্র রাজ্যটির প্রতি অনেক ঐতিহাসিকের দৃষ্টি নিবদ্ধ হতে পারিনি। আর এ কারণেই পাঙ্গা রাজবংশের ইতিহাস সঠিক সন-তারিখ লিপিবদ্ধ পাওয়া যায়নি। ফলে পাঙ্গা রাজবংশের অনেক ঘটনা অপ্রকাশিত থেকে যায়। জমিদাররাণী লক্ষীপ্রিয়ার মৃত্যুর পর তাঁর দত্তক পুত্র দেবেন্দ্র নারায়ন ‘কোঙর’ উপাধি ধারণ করে ইংরেজ আমলে জমিদারী পরিচালনা করেন । তাঁর সময়ই এই জমিদারী অবস্থার অধঃপতন ঘটতে থাকে, কালক্রমে ধ্বংসপ্রাপ্ত হয়।

বর্তমান অবস্থা
--------------

বর্তমানে টিকে আছে শুধু ভাঙ্গা ইট পাটকেল ও একটি শান-বাঁধা পুকুর । এছাড়া প্রায় অক্ষত অবসহায়টিকে আছে পাঙ্গা জমিদারের কাচারিঘর ।

আরও দেখুন
---------

* পাঙ্গারাণী লক্ষ্মী প্রিয়া উচ্চ বিদ্যালয়
* ভেতরবন্দ জমিদার বাড়ি
* ঘড়িয়ালডাঙ্গা জমিদার বাড়ি
* সিন্দুরমতি দিঘি

তথ্যসূত্র
---------

1. ↑  "কুড়িগ্রাম জেলার পরিচিতি ইতিহাস-ঐতিহ্য :: দৈনিক ইত্তেফাক"। *archive.ittefaq.com.bd*। সংগ্রহের তারিখ ২০২০-১০-০৩।
2. ↑  "পাঙ্গা জমিদারবাড়ির ধ্বংসাবশেষ :: পুরাকীর্তির সংক্ষিপ্ত বর্ণনা"। *জাতীয় তথ্য বাতায়ন*। ২০২০-১১-০২ তারিখে মূল থেকে আর্কাইভ করা। সংগ্রহের তারিখ ২০২০-১০-০৩।
**বিশাখা হরি** একজন কর্ণাটকের গায়ক।

প্রান্তিক জীবন
--------------

বিশাখ হরি কিংবদন্তি কার্ন্যাটিক বেহালাবিদ পদ্ম বিভূষণ শ্রী লালগুদি জয়রামনের অধীনে কর্ণাটিক সংগীত শিখেছিলেন। তাঁর আধ্যাত্মিক গুরু এবং শ্বশুর হলেন শ্রী শ্রী কৃষ্ণ প্রিমি স্বামীগাল (শ্রী শ্রী আন্না)।  তিনি তার স্বামী, শ্রী হরিজি। যিনি তামিল, ইংরেজি এবং হিন্দি ভাষায় বক্তৃতা দেওয়ার জন্য একজন অভিজ্ঞ হরিকাঠার কাছ থেকে হরিকাঠার শিল্প শিখেছিলেন।

বাদ্যযন্ত্র
-----------

২০০৬ সাল থেকে চেন্নাই সংগীত মরসুমে বিশাখা হরি বেশ কয়েকটি সভায় অবদান রেখেছেন।

বিশাখা হরি মাঝে মাঝে তাঁর স্বামী শ্রী হরি (পরানুর মহাত্মা কৃষ্ণ প্রিয়া আন্নার পুত্র) এর সাথে কাজ করেন, যিনি তাঁর ইংরেজি সাহিত্যের পটভূমিগুলো ব্যবহার করেন [] তাঁর ভাই, সােকেথারমন, শ্রী লালগুদি জয়রামনের শিষ্য, তিনি ভারতের অন্যতম শীর্ষ নরনারী সংগীতশিল্পী। তিনি অল ইন্ডিয়া রেডিওর এক শিল্পী, তিনি বিদেশে বক্তৃতা এবং কনসার্ট দিয়েছেন। বিশাখ হরি একজন বিশিষ্ট নৃত্যশিল্পী, অধ্যাপক সুধারানী ভরতনাট্যম কাছ থেকে ভরতনাট্যম শিখেছিলেন।  শ্রীমতী বিষাদ শ্রীমাদ রামায়ণম, শ্রীমাদ ভাগবতম এবং স্কন্দ পুরাণমের উপর ভিত্তি করে বিভিন্ন বিষয়ে হরিকাঠ করেন। তিনি শ্রীশ্রিয়ানার রচনা যেমন: শ্রী বৈষ্ণব সংহিতা থেকেও অবদান রাখেন; শ্রী বৃন্দাবন মাহাত্ম্যম; দিব্যা দেশ বৈভব; হরিকাঠ অমৃত লাহারী; শ্রীভক্তপুরীশ স্তবম; সতী বিজয়াম, শতকামস এবং কের্তনাস।

পুরস্কার এবং স্বীকৃতি
---------------------

হরিকাঠ এবং কর্ণাটিক সংগীত ক্ষেত্রে তাঁর অবদানের জন্য তিনি অনেক পুরস্কার এবং পুরস্কার পেয়েছেন। [*কার মতে?*]

* তাঁর সংগীত গুরু শ্রী লালগুদি জয়রামণ এবং তায়রাজার হাত ধরে এটিই ছিল 'মহিলা সমান শ্রেষ্ঠত্ব' পুরস্কার। তাঁর আধ্যাত্মিক গুরু এবং শ্বশুর শ্রীশ্রী কৃষ্ণ প্রেমী স্বামীগালের কাছ থেকে প্রতিধ্বনি বা 'থায়াগরাজ স্বামী প্রতিধ্বনি' শিখেছেন।
* শ্রীমতি বিশাখা হরিকে ১৩ ই মুম্বাইয়ের শ্রী শামুখানন্দ চারুকলা ও সংগীত সভাতে একটি অনুষ্ঠানে ড. এমএস সুবুলক্ষ্মী শতবর্ষী পুরস্কার প্রদান করা হয়েছিল। সেপ্টেম্বর ২০১৬ সালে তিনি ভারতের সাতজন সম্মানিত মহিলা শিল্পীদের মধ্যে একজন ছিলেন।
* ২০ শে নভেম্বর ২০১৬, ভারতী বিদ্যা ভবন, চেন্নাই শ্রীমতি বিশাখা হরিকে 'লাইফটাইম অ্যাচিভমেন্ট' পুরস্কার দিয়ে সজ্জিত করেছিলেন অতিথি ইনফোসিস।

চেয়ারম্যান, আর.শিশাসয়ী।

তথ্যসূত্র
---------

1. ↑  "The raconteur's raga"। ২৩ মে ২০০৮। সংগ্রহের তারিখ ২৯ জুলাই ২০১৮ – www.thehindu.com-এর মাধ্যমে।
2. 1 2  "From commerce to katha"। *The Hindu* (ইংরেজি ভাষায়)। সংগ্রহের তারিখ ২০১৭-০৩-৩০।
3. ↑  "Soulful Tunes - Indian Express"। Archive.indianexpress.com। ২০১৩-০১-২৪। সংগ্রহের তারিখ ২০২০-০১-১৭।
4. ↑  "7 women get M.S. Subbulakshmi Awards"। *The Hindu*। ১৪ সেপ্টেম্বর ২০১৬। সংগ্রহের তারিখ ১৬ মে ২০১৮।
5. ↑  "Bhavan's cul-fest opens to a full house"। Kutcheribuzz.com। ২০১৬-১১-২১। সংগ্রহের তারিখ ২০১৮-০৭-২৯।
**লেফটেন্যান্ট কর্নেল ডাক্তার সুরেশপ্রসাদ সর্বাধিকারী** (১৩ এপ্রিল ১৮৬৬–১১ মার্চ ১৯২১) ছিলেন ব্রিটিশ ভারতের একজন বিশিষ্ট সার্জন। তিনি প্রথম বিশ্বযুদ্ধের সময় মেসোপটেমিয়া যুদ্ধে কাজ করার জন্য বেঙ্গল অ্যাম্বুলেন্স কর্পসকে সংগঠিত করেছিলেন এবং ডাঃ রাধাগোবিন্দ কর-এর সাথে কলকাতার কারমাইকেল (বর্তমানে  আর. জি. কর হাসপাতাল) মেডিকেল কলেজ ও হাসপাতাল পরিচালনা করেছিলেন। তিনি ভারতে ওভারিওটমি-প্রসূতি অস্ত্রোপচারের পথপ্রদর্শক হিসাবে স্বীকৃত হন। প্রথম বিশ্বযুদ্ধে মেসোপটেমিয়ায় ভারতীয় সিপাহীদের চিকিৎসার জন্য বেঙ্গল অ্যাম্বুলেন্স কর্প-এর প্রতি তাঁর নেতৃত্ব একটি যুগান্তকারী ঘটনা। তিনি সমসাময়িক পাশ্চাত্য চিকিৎসকদের মধ্যে নিজেকে প্রমাণ করেছেন। রাজা পঞ্চম জর্জ তাঁকে তাঁর ব্যতিক্রমী কৃতিত্ব ও সাফল্যের স্বীকৃতিস্বরূপ ভারতীয় মেডিকেল সার্ভিসের 'লেফটেন্যান্ট কর্নেল' উপাধিতে ভূষিত করেন।

তথ্যসূত্র
---------

1. ↑  সুবোধ সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ৮২৯, আইএসবিএন ৯৭৮-৮১-৭৯৫৫-১৩৫-৬
2. ↑  সুরেশপ্রসাদ সর্বাধিকারী (ইংরেজিতে), Hemotpaul Chaudhuri
A dandelion taproot (left) with the plant (right)খাদ্য উপযোগী, গাজরের কমলা অংশ হচ্ছে প্রধান মূল
একটি **প্রধান মূল** পদ্ধতিগতভাবে একটি উদ্ভিদের, বৃহত্তম অংশ, অধিক কেন্দ্রীয়, এবং সবচেয়ে প্রভাবশালী শিকড় যা থেকে অন্য শিকড় পার্শ্বত প্ররোহ হয়। সাধারণত একটি প্রধান মূল কিছুটা সোজা এবং খুব পুরু হয়, আকৃতি মধ্যে সরুকারী হয়, এবং সরাসরি নিম্নগামী বৃদ্ধি ঘটে।

প্রধানমূলের বৈশিষ্ট্য
---------------------

বৃক্ষের প্রধানমূল প্রথমদিকে মাধ্যাকর্ষণের প্রভাবেই নিচের দিকে যায়, কিন্তু সাধারণ বৃক্ষের শেকড় এক মিটারের মধ্যেই সীমিত হয়ে যায়। এর কারণ, শিকড় যত নিচে যেতে থাকে মাটি তত কঠিন ও দুর্ভেদ্য হতে থাকে। এতে অক্সিজেন এবং জল দুটোরই অভাব দেখা দেয়। এই অবস্থায় পাশ থেকে শিকড়গুলো ছড়িয়ে যেতে থাকে বাতাস, জল ও পুষ্টির সন্ধানে। তবে এর কিছু ব্যতিক্রমও দেখা যায়। পৃথিবীর একেক জায়গার মাটি একেক রকম, প্রতিটি ইকোসিস্টেমের মাটিই ভিন্ন। মেরু তুন্দ্রায় হিমজমাট মৃত্তিকার উপর পর্যন্ত শিকড়ের বিস্তার ঘটে আর শুষ্ক মরুতে গাছের শিকড় বালির ভেতর শতফুট নিচেও চলে যেতে পারে। সাধারণত ছোট বীজধারী গাছের প্রধানমূল ছোট হয় যেমন, বট, অশ্বত্থ, উইলো, পপলার ইত্যাদি।

মুলের প্রকারভেদ
---------------

অভিযোজনের কারণেও শিকড়ের নানাবিধ রূপান্তর ঘটতে পারে যেমন অস্থানিকমূল, বায়বীয়মূল, চোষকমূল, ঠেসমূল, অধিমূল, শ্বাসমূল ইত্যাদি। অক্সিজেন ও জলের যুগ্ম সরবরাহ না থাকলে শিকড় সেদিকে প্রবাহিত হতে পারে না। মাটির নিচে জলের গতি খুবই কম। তাই শিকড়কেই বেরুতে হয় জলের সন্ধানে যে জলে দ্রবীভূত থাকে নানারকম পুষ্টি। এই পুষ্টি সংগ্রহের জন্য থাকে মাইকোরাইজা নামের এক ধরনের মিথোজীবী ছত্রাক যার কারণে সংগ্রহ শতগুণ বেড়ে যায়। শিকড় স্বভাবগতভাবে সুবিধাবাদী; এরা পাথরের ফাটলে, অপেক্ষাকৃত নরম মাটির ভেতরে, পুরানো শিকড়ের চ্যানেলেই প্রবাহিত হতে চায়।

তথ্যসূত্র
---------

1. ↑  "Botany Manual: Ohio State University"। ৬ আগস্ট ২০০৪ তারিখে মূল থেকে আর্কাইভ করা। সংগ্রহের তারিখ ৩ ফেব্রুয়ারি ২০১৭।
**কলিন আর্নেস্ট জন গেস্ট** (ইংরেজি: Colin Guest; জন্ম: ৭ অক্টোবর, ১৯৩৭ - মৃত্যু: ৭ ডিসেম্বর, ২০১৮) ভিক্টোরিয়ার মেলবোর্নে জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন। ১৯৬৩ সময়কালে সংক্ষিপ্ত সময়ের জন্যে আন্তর্জাতিক ক্রিকেটে অংশগ্রহণ করেছিলেন তিনি।

ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া ও ওয়েস্টার্ন অস্ট্রেলিয়া দলের প্রতিনিধিত্ব করেছিলেন। দলে মূলতঃ ফাস্ট মিডিয়াম বোলার হিসেবে খেলতেন। এছাড়াও, বামহাতে নিচেরসারিতে কার্যকরী ব্যাটিং করতেন **কলিন গেস্ট**।

ঘরোয়া ক্রিকেট
--------------

১৯৫৮-৫৯ মৌসুম থেকে ১৯৬৩-৬৪ মৌসুম পর্যন্ত ভিক্টোরিয়া ও ১৯৬৬-৬৭ মৌসুমে ওয়েস্টার্ন অস্ট্রেলিয়ার পক্ষে খেলেছিলেন। ১৯৬২-৬৩ মৌসুমে কলিন গেস্ট সেরা বোলিং পরিসংখ্যান দাঁড় করান। মেলবোর্নে ভিক্টোরিয়ার সদস্যরূপে ওয়েস্টার্ন অস্ট্রেলিয়ার বিপক্ষে ইনিংসে ৭/৯৫ ও খেলায় ১০/১৩৪ পান।

জাতীয় দল থেকে উপেক্ষিত হলেও আন্তঃরাজ্যীয় পর্যায়ের খেলায় চমৎকার ক্রীড়াশৈলী অব্যাহত রাখেন। ১৮.২৮ গড়ে ৩৯ উইকেট নিয়ে শেফিল্ড শিল্ডে শীর্ষস্থানে দখল করেন ও প্রতিযোগিতার শিরোপা বিজয়ে ভিক্টোরিয়াকে প্রভূতঃ সহায়তা করেন।

টেস্ট ক্রিকেট
-------------

১৯৬২-৬৩ মৌসুমে ইংল্যান্ড দল অস্ট্রেলিয়া গমন করে। সিডনিতে অনুষ্ঠিত অ্যাশেজ সিরিজের তৃতীয় টেস্টে অংশগ্রহণ করেছিলেন তিনি। এটিই তার একমাত্র টেস্টে অংশগ্রহণ ছিল।

কেন ম্যাকে’র পরিবর্তে টেস্টে দলে আনীত হন তিনি। তবে, অ্যালান ডেভিডসন ও গার্থ ম্যাকেঞ্জিকে সহায়তাকল্পে তাকে ব্যবহার করা হয়েছিল। অস্ট্রেলিয়া ঐ টেস্টে জয় পেয়েছিল। দশম উইকেট জুটিতে ব্যারি শেফার্ডের সাথে গুরুত্বপূর্ণ ভূমিকা পালন করেন। খেলায় কোন উইকেট লাভে করতে পারেননি তিনি ও কেন ম্যাকেকে দলে ফিরিয়ে আনার পরিপ্রেক্ষিতে দলের বাইরে অবস্থান করতে হয়।

অবসর
----

১৯৬৩-৬৪ মৌসুমে তার খেলার মান বেশ দূর্বল পর্যায়ে চলে যায়। ফলশ্রুতিতে ওয়েস্টার্ন অস্ট্রেলিয়ায় স্থানান্তরিত হন। ওয়েস্টার্ন অস্ট্রেলিয়ার পক্ষে প্রথম খেলাতেই অপরাজিত ২৬ ও ৭৪ রান তুলেন। ৭৪ রানের সংগ্রহটি প্রথম-শ্রেণীর ক্রিকেটে তার ব্যক্তিগত সর্বোচ্চ ছিল। এ পর্যায়ে ব্যাট হাতে আরও কিছু মূল্যবান অবদান রাখলেও বোলিংয়ে তেমন কিছুই করতে পারেননি। গার্থ ম্যাকেঞ্জি, স্যাম গ্যানন, লরি মেইন, ইয়ান ব্রেশ ও জিম হাবলের ন্যায় প্রথিতযশা পেস বোলারদের কাছ থেকে শক্ত প্রতিদ্বন্দ্বিতার মুখোমুখি হন। ঐ মৌসুম শেষে আর কোন প্রথম-শ্রেণীর খেলায় অংশ নেননি কলিন গেস্ট।

৮ ডিসেম্বর, ২০১৮ তারিখে মেলবোর্ন হাসপাতালে ৮১ বছর বয়সে কলিন গেস্টের দেহাবসান ঘটে।

তথ্যসূত্র
---------

1. ↑  "Victoria v Western Australia 1962-63"। *Cricinfo*। সংগ্রহের তারিখ ১০ ডিসেম্বর ২০১৮।
2. ↑  T. L. Goodman, "Australian inter-state matches", *Wisden* 1964, pp. 835–57.
3. ↑  "Colin Guest, Australia pacer, passes away"। *International Cricket Council*। সংগ্রহের তারিখ ৯ ডিসেম্বর ২০১৮।
4. ↑  Leslie Smith, "M.C.C. Team in Australia and New Zealand, 1962-63", *Wisden* 1964, pp. 798–834.
5. ↑  *The Oxford Companion to Australian Cricket*, Oxford, Melbourne, 1996, p. 225.
6. ↑  cricket.com.au (৯ ডিসেম্বর ২০১৮)। "Tweet"। *Twitter.com* (ইংরেজি ভাষায়)। সংগ্রহের তারিখ ৯ ডিসেম্বর ২০১৮।

বহিঃসংযোগ
---------

* ইএসপিএনক্রিকইনফোতে কলিন গেস্ট উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে কলিন গেস্ট  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
কলকাতায় বটকৃষ্ণ পালের বাড়ি
**বটকৃষ্ণ পাল** (জন্ম: ১৮৩৫ - মৃত্যু: ১২ জুন ১৯১৪) (ইংরেজি: Batakrishna Pal) একজন বিখ্যাত ওষুধ ব্যবসায়ী, সমাজসেবী এবং দানবীর ।

বটকৃষ্ণ পালের আদি নিবাস হাওড়ার শিবপুর। তিনি মাত্র ১২ বছর বয়েসে মামার মশলার দোকানে কাজ করতে আরম্ভ করেন। এরপর কিছুদিন তিনি পাটের ব্যবসা করেন। তারপর ১৮৫৬ খ্রিস্টাব্দে কলকাতার খেংরাপট্টিতে একটি মশলার দোকান খুলে স্বাধীনভাবে ব্যবসা আরম্ভ করেন। এরপর এই দোকানেই তিনি কিছু বিলিতি ওষুধ রেখে বিক্রি করতে আরম্ভ করেন এবং পরবর্তী সময়ে বিখ্যাত ও সফল ওষুধ ব্যবসায়ী হয়ে ওঠেন। তাঁর স্থাপিত ব্যবসায়ী প্রতিষ্ঠান *বি কে পাল অ্যান্ড কোম্পানি* দেশি ফর্মুলায় ওষুধ তৈরি ও বিক্রি আরম্ভ করে। তার এই প্রচেষ্টা আচার্য প্রফুল্লচন্দ্র রায়ের বেঙ্গল কেমিক্যাল কোম্পানি স্থাপনেরও পূর্বে। 

বটকৃষ্ণ পাল একজন দাতা হিসেবেও বিখ্যাত । তিনি নিজের জন্মস্থান শিবপুরে একটি উচ্চ ইংরেজি বিদ্যালয় এবং বেনিয়াটোলায় বালক ও বালিকাদের জন্য দুটি প্রাথমিক বিদ্যালয় স্থাপন করেন । 

  

তিনি কাশীতে মৃত্যুবরণ করেন ।  বটকৃষ্ণ পালের নামেই পরবর্তীকালে কলকাতার শোভাবাজারে এক রাজপথ "বি কে পাল এভিনিউ"এ নামাঙ্কিত করা হয় এবং হাওড়া শিবপুরের বিদ্যালয় 'বি কে পাল স্কুল' নামে পরিচিত হয়।

তথ্যসূত্র
---------

1. 1 2 3  সংসদ বাঙালি চরিতাভিধান - প্রথম খণ্ড - সাহিত্য সংসদ ISBN 81-85626-65-0
**মহাসু পাহাড়ি ভাষা** (টাকরী: 𑚢𑚩𑚭𑚨𑚱 𑚞𑚩𑚭𑚪𑚯) পশ্চিমা পাহাড়ী ভাষাগোষ্ঠীর অন্তর্ভুক্ত একটি ভাষা, যা মূলত উত্তর ভারতের হিমাচল প্রদেশ রাজ্যের সোলান জেলার উত্তরাংশ ও শিমলা জেলাকে কেন্দ্র করে বসবাসকারী জনগোষ্ঠীর ভাষা৷ এটি মহাসুই বা মহাসুবী নামেও পরিচিত৷ ইউনেস্কো এই ভাষাটিকে ভারতের অধিকতর বিপন্ন ভাষাগুলির তালিকাভুক্ত করেছে৷ ২০০১ খ্রিস্টাব্দের জনগণনা অবধি এই ভাষাটির উল্লেখ নেই৷ আবার ২০১১ খ্রিস্টাব্দে ভাষাটির দক্ষিণের উপভাষা বাঘাটি-কে হিন্দির উপভাষা বলে চিহ্নিত করা হয়েছে৷ এথ্নোলগ অনুযায়ী ২০০১ খ্রিস্টাব্দে ১০ লক্ষ লোক এই ভাষায় কথা বলতো৷ পূর্বে শিমলা ও সোলান জেলা দুটি মহাসু জেলার অংশ ছিলো৷ ১৯৭২ খ্রিস্টাব্দের ১লা সেপ্টেম্বর তারিখে হিমাচল প্রদেশের জেলা পুনর্গঠনে মহাসু জেলা অবলুপ্ত করা হয়৷ পূর্বতন মহাসু জেলার সোলান ও অর্কী তহশিল মিলে সোলান জেলা এবং নালাগড় ও কণ্ডাঘাট তহশিল নিয়ে পাঞ্জাবের শিমলা জেলা গঠিত হয়৷

লিপি
----

মহাসু পাহাড়ি ভাষার জন্য ব্যবহৃত মূল লিপি হলো টাকরী লিপির একটি বিশেষ স্থানীয় প্রকার, যা কোচি টাকরী লিপি নামে পরিচিত৷ দক্ষিণ সোলানের হিণ্ডুরী ভাষার জন্যও এই লিপি ব্যবহার করা হতো৷ তবে ভারতের স্বাধীনতা লাভের পর দেবনাগরী লিপি এই লিপিটিকে প্রতিস্থাপিত করে৷

হিণ্ডুরী ও মহাসু পাহাড়ি ভাষার কোচি লিপির নমুনা

অঞ্চল
-----

অঞ্চল ভেদে মহাসু পাহাড়ি ভাষার একাধিক উপভাষা রয়েছে৷ নিম্ন মহাসু পাহাড়ির উপভাষা হলো বাঘাটি, বাঘলিয়ানী এবং কেওন্থালী আবার উচ্চ মহাসু পাহাড়ি উপভাষা হলো রামপুরী, রোহরুরী, নাওয়েরী, জুব্বালী, সিমলা সিরাজি এবং সোদোচি৷ কেওন্থালী উপভাষাটি সর্বজনগ্রাহ্য ও প্রমিত৷ রামপুরী উপভাষাটি কোচি নামেও পরিচিত৷ রোহরুরী তথা সোরাচোলি উপভাষাটি বলা হয় কোটগড় অঞ্চলে৷ উপভাষাগুলির মধ্যে বোধগম্যতা সর্বনিম্ন ৮৫ শতাংশ৷ ভাষাটির সাথে দক্ষিণের সিরমৌরী ও পূর্বের জৌনসারি ভাষায় সাদৃশ্য রয়েছে৷

বর্তমান অবস্থা
--------------

মহাসু পাহাড়ি ভাষাটি সাধারণভাবে পাহাড়ি অথবা হিমাচলি ভাষা নামে পরিচিত। তবে কারো কারো মতে বৃহত্তর পাঞ্জাবির ডোগরি ভাষার একটি উপভাষা। এই ভাষাটি কোন সরকারি পদমর্যাদা নেই এবং এটি বর্তমানে হিন্দি ভাষার একটি উপভাষা হিসেবে পরিগণিত হয়। ভাষাটির কোনো সরকারি মর্যাদা নেই৷ ইউনেস্কোর তথ্য অনুসারে এই ভাষাটি বিপন্ন ভাষার তালিকাভুক্ত, অর্থ অধিকাংশ মহাসুই ভাষাভাষী শিশুরা নিজের মাতৃভাষায় প্রাথমিক শিক্ষালাভে অক্ষম।

ভারতের সংবিধানের অষ্টম তফসিলে পাহাড়ী হিমাচলি ভাষাগুলির অন্তর্ভুক্তির জন্য ২০১০ খ্রিস্টাব্দে সিংহভাগ সম্মতিতে বিষয়টি রাজ্য বিধানসভায় উপস্থাপিত হয়৷ ছোটো ছোট সংস্থাগুলির দাবীকে বাদ দিতে সরকারীভাবে বিশেষ ঐই ভাষাগুলি সংরক্ষণ ও মান্যতা দানের কোনো বড় পদক্ষেপ নেওয়া হয় নি৷ রাজনৈতিক প্রভাবে ভাষাগুলির অধিকাংশের সাথেই হিন্দি ভাষাগোষ্ঠীর কোনরূপ পারস্পরিক সম্পর্ক না থাকলেও পাহাড়ি এই ভাষাগুলি হিন্দি ভাষার অন্তর্গত একেকটি উপভাষা হয়ে রয়েছে৷

তথ্যসূত্র
---------

1. ↑  *এথ্‌নোলগে* মহাসু পাহাড়ি (১৮তম সংস্করণ, ২০১৫)
2. ↑
3. ↑  হ্যামারস্ট্রোম, হারাল্ড; ফোরকেল, রবার্ট; হাস্পেলম্যাথ, মার্টিন, সম্পাদকগণ (২০১৭)। "Mahasu Pahari"। *গ্লোটোলগ ৩.০* (ইংরেজি ভাষায়)। জেনা, জার্মানি: মানব ইতিহাস বিজ্ঞানের জন্য ম্যাক্স প্লাংক ইনস্টিটিউট।
4. ↑  "UNESCO Atlas of the World's Languages in danger"। Unesco.org। সংগ্রহের তারিখ ২৫ আগস্ট ২০১২।
5. ↑
6. ↑
7. ↑  "Endangered Language"।
8. ↑  "Pahari Inclusion"। *Zee News*।
9. ↑  "Pahari Inclusion"। *The Statesman*। ১৭ নভেম্বর ২০২১ তারিখে মূল থেকে আর্কাইভ করা। সংগ্রহের তারিখ ১৪ ডিসেম্বর ২০২০।
10. ↑  "Indian Language Census" (পিডিএফ)।
আলেকজান্ডার গ্রিগোরিভিচ খমেলিক ( রাশিয়ান : Александр Григорьевич Хмелик) (২৭ সেপ্টেম্বর, ১৯২৫ - ১২ ডিসেম্বর, ২০০১) ছিলেন একজন সোভিয়েত-রাশিয়ান চিত্রনাট্যকার, নাট্যকার এবং পরিচালক যিনি শিশুদের ইয়েসচ স্ককে সিরিজের জন্য পরিচিত। তিনি পূর্বে অল-ইউনিয়ন রেডিওর (১৯৪৮-১৯৫০) প্রধান ছিলেন, পিওনারস্কায়া প্রাভদা (১৯৫১-১৯৫৩) পত্রিকার একজন সাহিত্যিক সম্পাদক হিসেবে কাজ করেছেন , ভোজহাটি জার্নালের সাহিত্য সম্পাদক (১৯৫৩-১৯৫৮), সাহিত্য ও শিল্প বিভাগের প্রধান ছিলেন Pionerskaya Pravda (১৯৫৮-১৯৬৩) পত্রিকায়, Mosfilm (১৯৬৩-১৯৬৯) এ যুব চলচ্চিত্রের সৃজনশীল সমিতির প্রধান সম্পাদক।

তথ্যসূত্র
---------

1. ↑  Александр Григорьевич Хмелик Кино: Энциклопедический словарь/Гл. ред. С. И. Юткевич; Редкол.: Ю. С. Афанасьев, В. Е. Баскаков, И. В. Вайсфельд и др.- М.: Сов. энциклопедия, 1987.- 640 с. 96 л. ил.
2. ↑  Случайные отрывки. Мемуары редактора Iskusstvo Kino, No. 8, August 2008.
***হোয়াট আর লিটল বয়েজ মেইড অফ?*** (ছোট ছেলেরা কিসের তৈরি?) একটি জনপ্রিয় নার্সারি ছড়া, যা ১৯ শতকের গোড়ার দিকে শুরু হয়েছিল। এটির একটি রউড ফোক গানের সূচক সংখ্যা রয়েছে ৮২১.

ছড়াটির লেখক অনিশ্চিত, তবে ইংরেজ কবি রবার্ট সাউদি হতে পারেন (১৭৭৪-১৮৩৩)।

গানের কথা
---------

এখানে গানের একটি প্রতিনিধি আধুনিক সংস্করণ:

> ছোট ছেলেরা কী দিয়ে তৈরি?  
> 
> ছোট ছেলেরা কী দিয়ে তৈরি?  
> 
>   স্নিপ এবং শামুক  
> 
>   এবং কুকুরছানা-কুকুরের লেজ  
> 
> ছোট ছেলেরা এটাই তৈরি  
> 
>   
> 
> ছোট মেয়ে কি দিয়ে তৈরি?  
> 
> ছোট মেয়ে কি দিয়ে তৈরি?  
> 
>   মিষ্টি এবং ঝাল  
> 
>   এবং সুন্দর সবকিছু [বা "সমস্ত কিছু সুন্দর"]  
> 
> ছোট মেয়েরা এটাই তৈরি
> 
> 

ই, অন্যান্য সংস্করণগুলিতে ছেলেদের "স্ন্যাপ", "ব্যাঙ" থেকে তৈরি হিসাবে বর্ণনা করতে পারে, "snakes", or "slugs", উপরের মতো "স্নিপস" না করে।

উৎপত্তি
-------

প্রাচীনতম সংস্করণগুলিতে, ছেলেদের জন্য প্রথম উপাদানটি হয় "স্নিপস" বা "স্নিগস" পরেরটি হ'ল ছোট্ট elলটির জন্য কুম্ব্রিয়ান উপভাষা শব্দ।
ছড়া মাঝে মাঝে বড় আকারের কাজের অংশ হিসাবে উপস্থিত হয়  *হোয়াট লোকেরা কীভাবে তৈরি হয়*  বা  *কীভাবে সমস্ত বিশ্ব তৈরি হয়*  নামে পরিচিত। অন্যান্য স্তবকরা শিশু, যুবক, যুবতী, নাবিক, সৈনিক, নার্স, পিতা, মা, বৃদ্ধ, বৃদ্ধা এবং সমস্ত লোকেরা কী থেকে তৈরি তা বর্ণনা করে। আইওনা এবং পিটার অপি এর মতে, এটি প্রথম ইংরেজি কবি রবার্ট সাউদি (১৭৭৪-১৮৪৩) এর একটি পাণ্ডুলিপিতে প্রকাশিত হয়েছে, যিনি নীচের দুটি ব্যতীত অন্য স্তবকে যুক্ত করেছিলেন। যদিও এটি তাঁর রচনাবলী বা কাগজপত্রগুলিতে অন্য কোথাও উল্লেখ করা হয়নি, তবে এটি সাধারণত তাঁর দ্বারা সম্মত হয়।

সাউদী দায়ী সংস্করণে সম্পর্কিত বিভাগটি ছিল:

> ছোট ছেলেরা কী দিয়ে তৈরি  
> 
> ছোট ছেলেরা কী দিয়ে তৈরি  
> 
> স্নিপ এবং শামুক এবং কুকুরছানা কুকুরের লেজ  
> 
> এবং এরকম ছোট ছেলেরা তৈরি।  
> 
>   
> 
> ছোট মেয়ে কি তৈরি  
> 
> ছোট মেয়ে কি তৈরি  
> 
> চিনি এবং মশলা এবং সমস্ত জিনিস দুর্দান্ত  
> 
> এবং যেমন ছোট মেয়েদের তৈরি হয়।
> 
>

তথ্যসূত্র
---------

1. 1 2 3  Opie, P.; Opie, I. (১৯৯৭)। *The Oxford Dictionary of Nursery Rhymes* (2nd সংস্করণ)। Oxford: Oxford University Press। পৃষ্ঠা 100–101।
2. ↑  "Frankenstein's Chemistry"। *Punch*। **61**: 41। ২৯ জুলাই ১৮৭১।
3. ↑  Daubeny, Giles A. (নভেম্বর ১৯০১)। "A Snail Hunter; Cockchafers"। *Nature Notes: The Selborne Society's Magazine*। **12**: 215।
4. ↑  Wintemberg, W. J.; Wintemberg, Katherine H. (জানুয়ারি–মার্চ ১৯১৮)। "Folk-Lore from Grey County, Ontario"। *Journal of American Folk-Lore*। **31**: 83–124। সংগ্রহের তারিখ ২৭ মার্চ ২০১০।
5. ↑  Griffin, Gerald (১৮২৭)। *Suil Dhuv, the Coiner*। Saunders and Otley।  p. 449 of the 1842 edition.
6. ↑  Dance, Charles (১৮৩৭)। *The Bengal Tiger: A Farce*।
7. ↑  Delamar, Gloria T. (২০০০)। *Mother Goose: From Nursery to Literature*। IUniverse। পৃষ্ঠা 175–7। আইএসবিএন 0-595-18577-0।
**মাইকেল মিকস** (ইংরেজি: Michael Meeks) একজন ব্রিটিশ সফটওয়্যার ডেভলপার। তিনি মূলত গ্নোম, ওপেনঅফিস.অর্গ, ও বর্তমানে লিব্রেঅফিস-এ তার সংযুক্ততার জন্যে সমূহ পরিচিত। তিনি গ্নোম প্রকল্পের অন্যতম একজন অবদানকারী, যিনি এর পরিকাঠামো ও সংসৃষ্ট অ্যাপলিকেশনসনূহ নিয়ে কাজ করেন। তাকে ২০০০-এর মাঝামাঝি ন্যাট ফ্রাইডম্যান ও মিগেল দে কাজা কর্তৃক একজন শিমেল ডেভলপার হিসেবে ভাড়া করা হয়, এরপর তিনি নোভেল, সুয্যে, ও তারপর কোলাবোরাতে কাজ করেন।

মিকস একজন ফ্রি সফটওয়্যার হ্যাকার যিনি প্রোগ্রাম লোড টাইম কমানোর জন্যে অনেক সময় অতিবাহিত করেন। তিনি গ্নু বিনইউটিলস ও গ্নু সি লাইব্রেরির জন্যে প্রত্যক্ষ বাইন্ডিং, হ্যাশভ্যালস ও ডিনসর্ট প্রয়োগ তৈরী করেন। তার অধিকাংশ কর্মের কেন্দ্রবিন্দু ছিলো ওপেনঅফিস.অর্গ তৈরী করা এবং এখন এর ফোর্ক লিব্রেঅফিসকে আরও দ্রুত স্টার্ট করা।

তথ্যসূত্র
---------

1. ↑  জেমস, ড্যানিয়েন (৭ মে ২০০৭)। "Meek not geek — Interview with Michael Meeks of OpenOffice.org"। *টাক্স ডিলাক্স*। ফ্রাঙ্ক পোলমান। ৪ জানুয়ারি ২০১১ তারিখে মূল থেকে আর্কাইভ করা।
2. ↑  মিকস, মাইকেল (৩ সেপ্টেম্বর ২০১৩)। "Collabora and LibreOffice"। *Stuff Michael Meeks is doing (blog)*। সংগ্রহের তারিখ ২ জানুয়ারি ২০১৯।
3. 1 2  মোজার, জন রিচার্ড (২০০৬)। "Optimizing Linker Load Times"।
**প্রাইড গ্রুপ** হলো একটি উল্লম্ব সংস্থা যা ইউরোপীয় ইউনিয়ন, মার্কিন যুক্তরাষ্ট্র এবং কানাডায় নিটওয়্যার পণ্য তৈরি এবং রপ্তানি করে। গ্রুপটি সারা বাংলাদেশে ছড়িয়ে থাকা ৬০টি রিটেইল আউটলেটের চেইনের মাধ্যমে মহিলাদের পোশাক, পুরুষদের পোশাক, বাচ্চাদের পোশাক, বাড়ির সাজসজ্জা এবং অন্যান্য টেক্সটাইল পণ্য তৈরি ও খুচরা বিক্রেতার সাথে জড়িত।

প্রারম্ভিক বছর
--------------

প্রাইড গ্রুপ ১৯৫৮ সালে তারা যাত্রা শুরু করে, তখন প্রতিষ্ঠাতা হালিমুর রহমান প্রথম ঢাকা টেক্সটাইল প্রতিষ্ঠা করেন এবং এর ভিত্তি স্থাপন করেন যা শেষ পর্যন্ত প্রাইড লিমিটেডে পরিণত হয়। ঢাকা টেক্সটাইলসের সূচনার সময়, রহমান ইপিএসসওআইসও এ নিযুক্ত ছিলেন এবং এখান থেকেই তিনি একটি গার্মেন্টস ফ্যাক্টরি প্রতিষ্ঠার ধারণায় আসেন যা বাংলাদেশের মহিলাদের জন্য স্থানীয়ভাবে তৈরি শাড়ি সরবরাহ করবে।

পরিচালনা পরির্ষদ
----------------

হালিমুর রহমানের ছেলে মোহাম্মদ আবদুল মঈদ (ব্যবস্থাপনা পরিচালক), ড. মোহাম্মদ আবদুল মঈন (পরিচালক) এবং মোহাম্মদ আবদুল মোমেন (পরিচালক) প্রাইড গ্রুপের বর্তমান বোর্ড গঠন করেন।

এইচ.আর টেক্সটাইল মিলস লিমিটেড
-----------------------------

এইচ.আর টেক্সটাইল মিলস লিমিটেড একটি উল্লম্ব পাবলিক লিমিটেড কোম্পানি, যারস নিটওয়্যার পণ্য তৈরিতে করেন। এইচ.আর টেক্সটাইল মিলস একটি লাইক্রা নিশ্চিত কারখানা। জারা, বারশকা, নতুন চেহারা, স্ট্রাডিভারিয়াস, এবং এল কর্টে ইঙ্গলেস তাদের কিছু গ্রাহক৷

ফ্যাশন নিট গার্মেন্টস লিমিটেড নিটওয়্যার পণ্য তৈরিতে নিযুক্ত রয়েছে, যার মধ্যে রয়েছে মহিলাদের টপস, খেলাধুলা এবং সক্রিয় পোশাক, শিশুদের বাইরের পোশাক এবং পুরুষদের অভ্যন্তরীণ পোশাক।

ঢাকা টেক্সটাইল লিমিটেড
----------------------

ঢাকা টেক্সটাইল বোনা টেক্সটাইল উৎপাদন এবং প্রক্রিয়াকরণের সাথে জড়িত। এটি বাংলাদেশের প্রাচীনতম টেক্সটাইল প্রসেসরগুলির মধ্যে একটি।

প্রাইড লিমিটেড
--------------

প্রাইড লিমিটেড তারদের বর্তমান আকারে ১৯৯১ সালে টিএমসি ভবনে একটি খুচরা আউটলেট স্থাপনের মাধ্যমে শুরু হয়েছিল। প্রাইড লিমিটেড আগে প্রাইড টেক্সটাইল নামে পরিচিত ছিল। 

### পণ্য পরিসীমা

শাড়ি এবং অন্যান্য টেক্সটাইল পণ্যের জন্য বেশি পরিচিত ছিল। প্রাইড লিমিটেডের পণ্যের লাইনগুলি প্রাইড সিগনেচার, প্রাইড গার্লস, এথনিক মেনসওয়্যার, প্রাইড কিডস এবং প্রাইড হোম টেক্সটাইল থেকে শুরু করে।

উরবান টাস্ট
-----------

২০১০ সালে চালু করা 

আরবান ট্রুথ বিশেষভাবে ঢাকা সমাজের তরুণ অংশকে লক্ষ্য করে।

### পণ্য পরিসীমা

সহস্রাব্দ এবং প্রজন্ম জেড জন্য দ্রুত ফ্যাশন এবং সাংস্কৃতিকভাবে প্রাসঙ্গিক, ট্রেন্ড-সেটিং শৈলী।

তথ্যসূত্র
---------
**লতা রঙ্গচারী** (তামিল: லதா ரங்காச்சாரி; জন্ম: ৩ মার্চ ১৯৫৮; বৈবাহিক নাম **লতা রজনীকান্ত** নামেও পরিচিত) হচ্ছেন একজন ভারতীয় চলচ্চিত্র প্রযোজক, নেপথ্য গায়ক এবং অভিনেতা রজনীকান্তের সহধর্মিণী। তিনি চেন্নাই-ভিত্তিক বিদ্যালয় *দ্য আশ্রম*-এর প্রতিষ্ঠাতা ও সংবাদদাতা, এবং তার মেয়ে সৌন্দর্য রজনীকান্তের প্রযোজনা সংস্থা *অচের স্টুডিওস*-এর চেয়ারপার্সন।

প্রাথমিক জীবন ও শিক্ষা
----------------------

লতা ১৯৫৮ সালের ৩ মার্চ ভারতের চেন্নাইয়ে জন্মগ্রহণ করেন। তিনি ১৯৮০ সালে চেন্নাইয়ের এতিরাজ কলেজ ফর ওমেনস থেকে ইংরেজি সাহিত্যে স্নাতক ডিগ্রী অর্জন করেন।[]

কর্মজীবন
--------

১৯৮০'র দশকে, লতা তামিল চলচ্চিত্রে নেপথ্য গায়ক হিসাবে কাজ করন। তিনি চলচ্চিত্রে কিছু গান গেয়েছেন; উল্লেখযোগ্য হচ্ছে যেমন: কমল হাসান অভিনীত *টিক টিক টিক* (১৯৮১) চলচ্চিত্রে *নেত্রু ইন্দা নেরাম* এবং *আনবুল্লা রজনীকান্ত* (১৯৮৪) চলচ্চিত্রের *কাদাভুল উল্লামায়ে*। তিনি একটি মিউজিক্যাল অ্যালবাম *রজনী ২৫* (১৯৯৯)-এ অবদান রাখেন, যা রজনীকান্তের চলচ্চিত্রে ২৫ বছর পূর্তি উপলক্ষে প্রকাশ করা হয়।

১৯৯১ সালে, লতা চেন্নাইয়ের ভেলাচেরিতে *দ্য আশ্রম* প্রতিষ্ঠা করেন, যেখানে বর্তমানে তিনি প্রধান। তিনি তার মেয়ে সৌন্দর্য রজনীকান্তের প্রযোজনা সংস্থা অচের স্টুডিওস-এর চেয়ারপার্সন।

চলচ্চিত্র
---------

প্রযোজক হিসাবে
* *মাভীরান* (১৯৮৬)
* *বল্লি* (১৯৯৩)

গায়ক হিসাবে
* "নেত্রু ইন্ধা নেরাম" - *টিক টিক টিক*
* "কাদাভুল উল্লামে" - *আনবুল্লা রজনীকান্ত*
* "ডিং ডং" - *বল্লি*
* "কুক্কুকু কুভুম" - *বল্লি*
* "মানাপ্পেনিন সত্যাম" - *কোচাদাইয়ান*

কস্টিউম ডিজাইনার হিসাবে
* *বল্লি* (১৯৯৩)

তথ্যসূত্র
---------

1. ↑  Rajini has been a friend, says wife Latha – Movies News News – IBNLive  ওয়েব্যাক মেশিনে আর্কাইভকৃত ১৫ ডিসেম্বর ২০০৯ তারিখে. Ibnlive.in.com (2009-12-12). Retrieved on 2012-07-24.
2. ↑  Latha Rajinikanth. jointscene.com
3. ↑  Life & Style : Latha Rajinikanth's dreams for 'little people'. The Hindu (2009-11-06). Retrieved on 2012-07-24.
4. ↑
**দেবেশ দাশ** (ইংরেজি:  Debesh Dash)( জন্ম- ১ সেপ্টেম্বর, ১৯১১ - মৃত্যু - ১৯৯৮)বাংলাদেশী বংশোদ্ভূত একজন খ্যাতনামা কথাসাহিত্যিক ।

জন্ম ও প্রারম্ভিক জীবন
----------------------

দেবেশ দাশের জন্ম বৃটিশ ভারতের বর্তমানে বাংলাদেশের কিশোরগঞ্জ জেলার অন্তর্গত বাজিতপুরে। পিতার নাম গোপালচন্দ্র দাশ। তিনি কলকাতায় পড়াশোনা করেছেন । শ্রীরামকৃষ্ণের প্রিয় শিষ্য শ্রীম-র ছাত্র তিনি। কলকাতার প্রেসিডেন্সি কলেজ থেকে বি.এ. পাশ করে টাটার স্কলারশিপ নিয়ে বিলেত যান। ১৯৩৪ খ্রিস্টাব্দে আই সি এস পরীক্ষায় পাশ করে ভারতীয় সিভিল সার্ভিসে যোগ দিয়ে আসামে যান। দিল্লিতে কেন্দ্রীয় সরকারের স্বরাষ্ট্র ও রাজনৈতিক বিভাগের গুরুত্বপূর্ণ পদে কাজ করেছেন । বিদেশে ভারত সরকারের প্রতিনিধিত্ব করেছেন। ১৯৬৯ খ্রিস্টাব্দে কেন্দ্রীয় সরকারের ক্যাবিনেট সেক্রেটারি পদ থেকে অবসর গ্রহণ করেন ।

সাহিত্যকর্ম
-----------

তিনি সরকারের গুরুত্বপূর্ণ পদে থাকার পাশাপাশি সাহিত্যচর্চাও করে গেছেন। ১৯৫২ খ্রিস্টাব্দে নিখিল ভারত বঙ্গ সাহিত্য সম্মেলনের স্থায়ী সভাপতি হন ও ১৯৫৩ খ্রিস্টাব্দে অনুষ্ঠিত জয়পুর অধিবেশনের মূল সভাপতি ছিলেন। অক্সফোর্ড, নিউইয়র্ক, পেনসিলভেনিয়া ও প্রাগ বিশ্ববিদ্যালয়ে এবং বিভিন্ন আন্তর্জাতিক সংস্থার আমন্ত্রণে ভারতীয় ও বাংলা সাহিত্য সম্পর্কে বক্তৃতা দিয়েছেন । উপন্যাস, রম্যরচনা, প্রবন্ধ, ইতিহাস, গল্প, কবিতা প্রভৃতি সাহিত্যের সব শাখাতেই দেবেশ দাশের ছিল অবাধ বিচরণ। তার লেখা ' রাজোয়ারা' গ্রন্থটির জন্য মেবারের দরবার থেকে ঢাল ও একটি তলোয়ার দিয়ে সম্মানিত করা হয়।রবীন্দ্রনাথ ঠাকুর তার 'ইয়োরোপা' বইটি পড়ে ভূয়সী প্রশংসা করেন । রোগশয্যা হতে তাঁকে কবি যে পত্র লেখেন তা নিম্নরূপ-

> 
> কল্যাণীয়েষু,
> 
> 
> তোমার ইয়োরোপা পড়ে বিশেষ আনন্দ লাভ করেছি তার প্রধান কারণ আমাদের দেশের অনেক লেখকের মতো তুমি য়ুরোপকে খর্ব করবার চেষ্টা করনি। তুমি তার মাহাত্ম্য ও সৌন্দর্য সর্বান্তঃকরণে স্বীকার করেছ।- দৃষ্টিকে প্রসন্ন না রাখতে পারলে কোনো সুসভ্য দেশকে সত্য করে দেখতে পাওয়া যায় না। তুমি আনন্দিত মনে য়ুরোপকে দেখেছ এবং সেই আনন্দ পাঠকদের বিতরণ করেছ। আমার দুর্বল লেখনী অধিক লিখতে অক্ষম। ইতি
> 
> 
>  - রবীন্দ্রনাথ "
> 
> 
> 

 
তার অন্যান্য গ্রন্থ গুলি হল-

* 'রাজসী'
* 'পশ্চিমের জানালা'
* 'অর্ধেক মানবী তুমি'
* 'রঙ্গরাগ'
* 'জীবনের চেয়ে বড়'
* 'আগ্রা স্টাইল'
* 'রোম থেকে রমনা'
* 'সেই চিরকাল'
* 'সেই কলকাতা'
* 'সুদূর বাঁশরী'
* 'প্রথম ধরেছে কলি'
* 'বৃহত্তর বাঙ্গালী'
* 'প্যারীসের পিয়ারী'
* 'ভিনদেশী বঁধু'

মৃত্যু
------

দেবেশ দাশ ১৯৯৮ খ্রিস্টাব্দে ৮৭ বৎসর বয়সে প্রয়াত হন ।

তথ্যসূত্র
---------

1. ↑  অঞ্জলি বসু সম্পাদিত, *সংসদ বাঙালি চরিতাভিধান*, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯, পৃষ্ঠা ১৭৪, আইএসবিএন ৯৭৮-৮১-৭৯৫৫-২৯২-৬
2. ↑  দেবেশ দাশ আইএসবিএন ৯৮৪-৭০১৪৮-০০৪১-৪ {{আইএসবিএন}} এ প্যারামিটার ত্রুটি: অবৈধ উপসর্গ
***হোয়াট’স ইটিং গিলবার্ট গ্রেপ*** (ইংরেজি: What’s Eating Gilbert Grape অর্থাৎ "গিলবার্ট গ্রেইপকে খাচ্ছে কী?") সুয়েডীয় পরিচালক লাসে হালস্ত্রোম পরিচালিত ইংরেজি ভাষার মার্কিন নাট্য চলচ্চিত্র। ১৯৯৩ সালে মুক্তিপ্রাপ্ত এই ছবিতে অভিনয় করেছেন জনি ডেপ ও লিওনার্ডো ডিক্যাপ্রিও। পিটার হেজেস রচিত একই নামের উপন্যাস থেকে ছবিটি নির্মীত হয়েছে। ছবির শ্যুটিং হয়েছে টেক্সাসের ম্যানরে।

কাহিনী সূত্র
------------

*গিলবার্ট গ্রেইপ* (জনি ডেপ) পরিবার সামলাতে খুব ব্যস্ত। তার বাবা নিরুদ্দেশ, মা অত্যধিক মোটা হয়ে পড়ায় স্বাভাবিকভাবে চলাচল করতে পারেন না, ছোট ভাই *আর্নি* (ডিক্যাপ্রিও) মানসিকভাবে অসুস্থ। বড় বোন *এমি* ঘরের সব কাজ করে, ছোট বোন এলেন অন্যান্য আট-দশটি কিশোরীর মতই উচ্ছল জীবন যাপন করে। গিলবার্ট একটি মুদির দোকানে কাজ করে। নিজের ভাইয়ের প্রতি তার টানই ছবিতে মুখ্য হয়ে উঠেছে। এর পাশাপাশি সামাজিক ও পারিবারিক সম্পর্কের অনেক দিকই এতে সুন্দরভাবে উঠে এসেছে।

অভিনয়ে
-------

* জনি ডেপ - *গিলবার্ট গ্রেইপ*
* লিওনার্ডো ডিক্যাপ্রিও - *আর্নি গ্রেইপ* (গিলবার্টের ছোট ভাই)
* ডার্লিন কেটস - *বনি গ্রেইপ* (মা)
* লরা হ্যারিংটন - *এমি গ্রেইপ* (বড় বোন)
* ম্যারি কেট শেলহার্ট - *এলেন গ্রেইপ* (ছোট বোন)
* হুলিয়েট লুইস - বেকি
* ম্যারি স্টিনবার্জেন - বেটি কার্ভার

প্রতিক্রিয়া
------------

বক্স অফিসে সিনেমাটি বেশি আয় করতে পারে নি (মাত্র ১০,০৩২,৭৬৫ ডলার)। কিন্তু সমালোচকদের কাছে বিপুল প্রশংসিত হয়েছে। মুক্তি পরই এ ছবির একটি ফ্যান গোষ্ঠী তৈরি হয়েছে। রটেন টম্যাটোস-এ ছবিটির রেটিং ৮৯%। ৩৬টি রিভিউয়ের মধ্যে ৩২টি তেই ছবির প্রশংসা করা হয়েছে।

পুরস্কার
--------

এ ছবির জন্য লিওনার্দো ডিক্যাপ্রিও মাত্র ১৯ বছর বয়সে শ্রেষ্ঠ পার্শ্ব অভিনেতা বিভাগে একাডেমি পুরস্কার এবং গোল্ডেন গ্লোব পুরস্কারের মনোনয়ন লাভ করেন। এটাই ডিক্যাপ্রিওর প্রথম অস্কার ও গোল্ডেন গ্লোব মনোনয়ন। প্রাপ্ত পুরস্কারগুলো হচ্ছে:

* ন্যাশনাল বোর্ড অফ রিভিউয়ের সেরা পার্শ্ব অভিনেতা পুরস্কার - লিওনার্দো ডিক্যাপ্রিও
* সেরা বিদেশী চলচ্চিত্র - গিল্ড অফ জার্মান আর্টহাউজ সিনেমাস (১৯৯৫)

তথ্যসূত্র
---------

1. ↑

বহিঃসংযোগ
---------

* ইন্টারনেট মুভি ডেটাবেজে *হোয়াট’স ইটিং গিলবার্ট গ্রেপ*  উইকিউপাত্তে এটি সম্পাদনা করুন (ইংরেজি)
* রটেন টম্যাটোসে *হোয়াট’স ইটিং গিলবার্ট গ্রেপ* (ইংরেজি)
**লতাকাটা যুদ্ধ** বলতে আহোম স্বর্গদেউ রাজেশ্বর সিংহ‌র সময়ে মণিপুরে চালানো অসফল প্রথম অভিযানকে বোঝানো হয়। চুখ্রংফা বা রুদ্র সিংহর চতুর্থ পুত্র চুরাম্‌ফা রাজেশ্বর সিংহ নাম নিয়ে ১৭৫১ সালে রাজ্যপাট পান। মায়ানমারের আক্রমণে রাজ্য হারানো মণিপুররের রাজা জয় সিংহ‌ ১৭৬৫ সালে স্বর্গদেউকে সহায়তার জন্য অনুরোধ করেন। প্রধানদের সাথে আলোচনা করে স্বর্গদেব জয় সিংহকে সহায়তা করতে রাজি হলেন। একদল সৈন্য তৈরি হল কিন্তু বহু প্রধানই অজুহাতে দলের নেতৃত্ব নিতে অপারগতা প্রকাশ করে। তাঁদের প্রধান পদ থেকে সরিয়ে সম্পত্তি বাজেয়াপ্ত করা হল। অবশেষে হরনাথ ফুকনকে সেনাপতি করে সৈন্যদলটি সরাইদেউর দক্ষিণ দিয়ে মণিপুরে অভিযান আরম্ভ করে। কিন্তু পথ এমনই বিপদসংকুল ছিল যে তাঁদের পথ পেরোতে বহু শক্তি এবং সময় যায়। বহু সৈন্যের আহারের অভাবে, নাগাদের আক্রমণতলে এবং সর্পদংশনে মৃত্যু ঘটে। রাজার কানে এই কথা গেলে তিনি সৈন্যদলটিকে ফিরে আসতে নির্দেশ দেন। মণিপুরের দুর্গম পথ দিয়ে যাওয়ার সময় সাপে (লতা) কাটার ফলে আহোম সৈন্যের অগ্রসর না হওয়ার জন্য এই অসফল অভিযানকে "লতাকাটা যুদ্ধ" বলা হয়।

১৭৬৮ সালের নভেম্বরে দ্বিতীয় একদল সৈন্য রহা ও কাছাড়ি রাজ্যের মধ্য দিয়ে পাঠানো হয়। মূল দলটি রহাতে থাকে এবং দশ হাজার সৈন্য জয় সিংহের সাথে মিরাপ নদী পর্যন্ত যায়। জয় সিংহ‌ নাগাদের একটি দল গঠন করে মায়ানদের সিংহাসনে প্রতিষ্ঠা করা কেলেম্বাকে তাড়িয়ে দেয়। কৃতজ্ঞতার চিহ্নস্বরূপ জয় সিংহ‌ রাজেশ্বর সিংহকে বহু উপহার দেওয়ার সাথে কন্যা কুরঙ্গনয়নীকে তাঁর বিয়ে দেন। কুঁবরীর সাথে আসা বহু মণিপুরী লোক দিছৈর কাছে থাকতে আসাতে এই স্থান *মগলুহাট* বা *মণিপুরী বজারো' নামে পরিচিত হয়।*

তথ্যসূত্র
---------

1. 1 2  Gait, E. A. (১৯০৬)। *A History of Assam*। Calciutta: Thacker, Spink & Co.। পৃষ্ঠা 182।
2. ↑  Gogoi, Padmeswar (১৯৬৮)। *The Tai and the Tai kingdoms*। Guwahati: Gauhati University। পৃষ্ঠা 518।
***হোয়াট আর ইউ অ্যাট? উইথ টম পাওয়ার*** হচ্ছে একটি কানাডীয় টেলিভিশন টক-শো, যা সর্বপ্রথম ২০২০ সালের ৫ এপ্রিল সিবিসি টেলিভিশনের প্রথম সম্প্রচারিত হয়। কানাডায় কোভিড-১৯ মহামারীকালে একটি বিশেষ ধারাবাহিক হিসেবে প্রবর্তিত এই সিরিজটিতে সম্প্রচারক টম পাওয়ার তার বাড়ির স্টুডিও থেকে বিখ্যাত মানুষের পাশাপাশি সাধারণ কানাডীয় নাগরিকদের সাক্ষাৎকার নিয়েছেন। বিশেষ পর্বে *শিট'স ক্রিক* ধারাবাহিকের সমাপ্তি সম্পর্কে ড্যান লেভির একটি সাক্ষাৎকার, জেসি রেয়েজের সঙ্গীত পরিবেশনা এবং মহামারী সংকট পরিচালনার প্রচেষ্টা সম্পর্কে তিনজন প্রথম প্রতিক্রিয়াশীলদের সাথে একটি আলোচনা অন্তর্ভুক্ত ছিল।

ধারাবাহিকটির নাম নিউফাউন্ডল্যান্ড ও ল্যাব্রাডর অঞ্চলের একটি সাধারণ অভিবাদনবাক্য থেকে নেওয়া হয়েছে, যার অর্থ "কেমন আছেন?" অথবা "আপনার দিনকাল কেমন যাচ্ছে?"

তথ্যসূত্র
---------

1. 1 2  ডেভিড, গ্রেগ (৩ এপ্রিল ২০২০)। "CBC launches What're You At? With Tom Power on April 5" (ইংরেজি ভাষায়)। TV, eh?।
2. ↑  পিন্টো, জর্ডান (৩ এপ্রিল ২০২০)। "CBC switches up Sunday nights, puts Tom Power in primetime"। *প্লেব্যাক*।
3. ↑  "Dan Levy, Jessie Reyez and first responders: What're You At? With Tom Power"। সিবিসি টেলিভিশন। ৩ এপ্রিল ২০২০।
একজন গবেষক একটি হোয়াইটবোর্ডে লিখেছেন
মার্কার এবং ইরেজার সহ হোয়াইটবোর্ড
একটি **হোয়াইট বোর্ড** (একে **মার্কার বোর্ড**, **ড্রাই-ইরেজ বোর্ড**, **ড্রাই-ওয়াইপ বোর্ড** এবং **কলম বোর্ড নামেও ডাকা হয়**) হচ্ছে চকচকে সাদা বোর্ড। সাদা পৃষ্ঠের ওপর সাধারণত অস্থায়ী চিহ্ন তৈরির জন্য একে ব্যবহার করা হয়। (ব্ল্যাক বোর্ডের একটি উন্নত সংস্করণ)। হোয়াইট বোর্ডগুলো ব্ল্যাক বোর্ডগুলোর সাথে সাদৃশ্যপূর্ণ, তবে একটি মসৃণ পৃষ্ঠের সাহায্যে দ্রুত পৃষ্ঠ চিহ্নিতকরণ এবং তাদের পৃষ্ঠগুলোতে চিহ্নগুলো মুছে ফেলা যায়। ১৯৯০ এর মাঝামাঝি সময় হোয়াইট বোর্ডগুলোর জনপ্রিয়তা দ্রুত বৃদ্ধি পেয়েছিল এবং অনেক অফিস, সভা ঘর, স্কুল শ্রেণিকক্ষ এবং অন্যান্য কাজের পরিবেশে এগুলো অপরিহার্য হয়ে ওঠে।

*হোয়াইট বোর্ড* শব্দটি হোয়াইট বোর্ডগুলো অনুকরণকারী কম্পিউটার সফ্টওয়্যার অ্যাপ্লিকেশনগুলোর বৈশিষ্ট্যগুলোকে বোঝাতে রূপকভাবে ব্যবহৃত হয়। এই জাতীয় "ভার্চুয়াল প্রযুক্তিসম্পন্ন হোয়াইট বোর্ড" এক বা একাধিক লোককে একটি সিমুলেটেড ক্যানভাসে চিত্রগুলো লেখতে বা আঁকতে সুযোগ দেয়। এটি অনেক ভার্চুয়াল সভা, সহযোগিতা এবং তাৎক্ষণিক বার্তা প্রেরণের অ্যাপ্লিকেশনগুলোর একটি সাধারণ বৈশিষ্ট্য। *হোয়াইট বোর্ড* শব্দটি ইন্টারেক্টিভ হোয়াইট বোর্ডকে বোঝাতেও ব্যবহৃত হয়।

ইতিহাস
------

একটি সমন্বিত হোয়াইটবোর্ড এবং কর্ক বুলেটিন বোর্ড
"প্লাস্টি-স্লেট" এর ১৯৬০ এর প্রথম দিকের বিজ্ঞাপন, মার্টিন হাইটের উদ্ভাবিত প্রথম হোয়াইটবোর্ড / শুকনো বা ড্রাই-ইরেজ বোর্ড
হোয়াইট বোর্ড আবিষ্কারের জন্য দুইজন ব্যক্তিকে কৃতিত্ব দেয়া হয়েছে। প্রথমজন হলেন একজন কোরিয়ান যুদ্ধের অভিজ্ঞ প্রবীণ এবং ফটোগ্রাফার যার নাম মার্টিন হাইট। আর অন্যজন এনামেল্ড স্টিল প্রোডাকশন সংস্থার (জোট) কর্মচারী, যার নাম আলবার্ট স্ট্যালিয়ন। 

১৯৬৬ সালে লন্ডনের দ্য কাট ইন ওয়াটারলুতে ম্যাগিবোর্ডসের অফিসগুলোতে দরজা দিয়ে প্রবেশ করতে হোয়াইট বোর্ডে স্বাক্ষর নেয়ার চিত্র। প্রস্তুতকারক এনামেলড স্টিল।

তথ্যসূত্র
---------

1. ↑  Yarna, David E. Y. (২০১২)। *Evernote For Dummies*। *Google Books*। আইএসবিএন 9781118224106। সংগ্রহের তারিখ ২৮ এপ্রিল ২০২০।
2. ↑  McClean, Garry (২০ আগস্ট ২০১৪)। "Whiteboards History"। *The Workplace Depot*। সংগ্রহের তারিখ ২৪ অক্টোবর ২০১৬।
**হোয়াইট হাউসে ইফতারের ডিনার** হচ্ছে একটি বার্ষিক সংবর্ধনা অনুষ্ঠান যা আমেরিকার রাষ্ট্রপতি এবং ফার্স্ট লেডি কর্তৃক মুসলিমদের সাথে রমজান মাস উদযাপনের জন্য হোয়াইট হাউসে অনুষ্ঠিত হয়। এটি বার্ষিক ঐতিহ্য হিসেবে ১৯৯৬ সালে শুরু হয় যখন হিলারি ক্লিনটন একটি রমজানের ঈদের নৈশভোজ উদযাপনের আয়োজন করেন। অভ্যর্থনার আধুনিক সংস্করণ হিসেবে রাজনীতিবিদ, সম্প্রদায়ের নেতৃবৃন্দ ও শিক্ষার্থীসহ মুসলিম মার্কিনী সম্প্রদায়ের বিশিষ্ট সদস্যদেরকে নিমন্ত্রণ করা হয়।

থমাস জেফারসন *প্রথম বার্বারি যুদ্ধের* সময়, ১৮০৫ সালের ৯ই ডিসেম্বর তিউনিসের বেইলিকের দূত সিদি সোলিমান মেলিমেলিকে আমন্ত্রণ করার সময় প্রথম হোয়াইট হাউসে নৈশভোজের আয়োজন করেছিলেন। জেফারসন সিডি সোলিমান মেলিমেলির রমজান ঐতিহ্যের সাথে সামঞ্জস্য রেখে সূর্যাস্তের পর খাবারের সময়কে প্রাধান্য দিয়েছিলেন।

বার্ষিক আয়োজন
--------------

প্রেসিডেন্ট বারাক ওবামা হোয়াইট হাউজের পূর্ব কক্ষে রমজান উদযাপনের জন্য ইফতারের নৈশভোজের আয়োজন করেছেন।
রাষ্ট্রপতি বিল ক্লিনটন ঐতিহ্যটি অব্যাহত রেখেছিলেন, যেমনটি জর্জ ডব্লিউ. বুশ ২০০১ সালে হোয়াইট হাউসে ইফতারের আয়োজন করেছিলেন। বুশ পরবর্তীকালে তার দু'বারের মেয়াদকালে প্রতি বছর নৈশভোজের আয়োজন চালিয়ে যান। বারাক ওবামা ২০০৯ সালে তার প্রথম রমজান ইফতারের আয়োজন করেছিলেন এবং পরবর্তীকালে তার রাষ্ট্রপতি মেয়াদের প্রত্যেক বছর তা অব্যাহত রাখেন।

২০১৭ সালে, ডোনাল্ড ট্রাম্প হোয়াইট হাউসে ইফতার আয়োজনকে অপছন্দ করে দুই দশক ধরে চলে আসা হোয়াইট হাউসের ঐতিহ্যকে ভেঙেছিলেন। ৬ জুন, ২০১৮ সালে ডোনাল্ড ট্রাম্প হোয়াইট হাউসে ইফতারের আয়োজন করে ঐতিহ্যটি পুনরায় চালু করেছিলেন, এবং ২০১৯ সালের ১৩ই মে, হোয়াইট হাউসে একটি ইফতার অনুষ্ঠান আয়োজন করা হয়।

তথ্যসূত্র
---------

1. ↑  Shellnutt, Kate (আগস্ট ৪, ২০১১)। "Thomas Jefferson held first White House Ramadan celebration"। *IIP Digital*। blog.chron.com। ১৮ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ৬ জুলাই ২০১৬।
2. ↑  "Thomas Jefferson's Iftar"। *IIP Digital*। U.S. Department of State। সংগ্রহের তারিখ ২৫ জুন ২০১৫।
3. ↑  *One Nation Under God? Religion and American Culture.*। Hoboken: Taylor and Francis। ২০১৩। পৃষ্ঠা 15–16। আইএসবিএন 1135207852।
4. ↑  "Guest list for Obama's White House Ramadan dinner"। সেপ্টেম্বর ১, ২০০৯।
5. ↑  Delk, Josh (২৫ জুন ২০১৭)। "Trump breaks with "tradition", forgoes Ramadan dinner"। *The Hill*। ১৭ জুন ২০১৮ তারিখে মূল থেকে আর্কাইভ করা। সংগ্রহের তারিখ ২৫ জুন ২০১৭।
6. ↑  "Remarks by President Trump Before White House Iftar Dinner"। *whitehouse.gov*। ৬ জুন ২০১৮। ৭ জুন ২০১৮ তারিখে মূল থেকে আর্কাইভ করা। সংগ্রহের তারিখ ৬ জুন ২০১৮।
7. ↑  "Remarks by President Trump at 2019 White House Iftar Dinner"। *whitehouse.gov*। ১৩ মে ২০১৯। ১৪ মে ২০১৯ তারিখে মূল থেকে আর্কাইভ করা। সংগ্রহের তারিখ ১৩ মে ২০১৯।
**শিনতারো কাতসু** (জাপানি: 勝 新太郎, হেপবার্ন: Katsu Shintarō, ২৯শে নভেম্বর ১৯৩১ - ২১শে জুন ১৯৯৭) ছিলেন একজন জাপানি অভিনেতা, গায়ক, প্রযোজক ও পরিচালক। তিনি ১৯৭১ সালে শ্রেষ্ঠ পরিচালনা বিভাগে মাইনিচি চলচ্চিত্র পুরস্কার অর্জন করেন।

কাতসু অভিনেত্রী তামাও নাকামুরার স্বামী ও অভিনেতা রুইতারো গানের পিতা।

জীবনী
-----

### প্রারম্ভিক জীবন

কাতসু ১৯৩১ সালের ২৯শে নভেম্বর টোকিওর ফুকাগাওয়াতে জন্মগ্রহণ করেন। তার জন্মনাম তোশিও ওকুমুরা (奥村 利夫)। তার পিতা কাতসুতোজি কিনেয়া ছিলেন একজন কাবুকি পারফরমার, যিনি নাগাউতা গান ও শামিসেন বাজানোর দক্ষতার জন্য প্রসিদ্ধ ছিলেন। কাতসুর বড় ভাই তোমিসাবুরা ওয়াকায়ামা ছিলেন একজন অভিনেতা। তিনি শৈশব থেকে নাগাউতা গানের তালিম নেন এবং ১৭ বছর বয়স থেকে তা পরিবেশনা শুরু করেন।

### কর্মজীবন

কাতসু শামিসেন বাদক হিসেবে তার কর্মজীবন শুরু করেন। কিন্তু তার পিতা ও বড় ভাইয়ের সাথে মার্কিন যুক্তরাষ্ট্রে এক আজুমা কাবুকি সফরে যাওয়ার সময় তিনি খেয়াল করেন অভিনয়ে পারিশ্রমিক ও সম্মাননা বেশি, ফলে তিনি অভিনয় শুরু করার সিদ্ধান্ত নেন। এই সফর থেকে জাপানে ফিরে এসে তিনি দাইয়ি মুভি কোম্পানিতে যোগ দেন এবং ১৯৫৪ সালে *হানা নো বিয়াক্কোতাই* চলচ্চিত্রে ক্ষুদ্র ভূমিকায় অভিনয় করেন। ১৯৬০-এর দশকে তিনি তিনটি দীর্ঘ চলচ্চিত্র ধারাবাহিকে অভিনয় করেন, সেগুলো হল *আকুমিও* ধারাবাহিক, *হুদলুম সোলজার* ধারাবাহিক ও *জাতোইচি* ধারাবাহিক।

### মৃত্যু ও শ্রদ্ধাঞ্জলি

শিনতারো কাতসু মাথা ও ঘাড়ের ক্যান্সারে আক্রান্ত হয়ে ১৯৯৭ সালের ২১শে জুন মারা যান।

মাঙ্গা ধারাবাহিক *ওয়ান পিস*-এর ফুজিতোরা চরিত্রটি তার অনুকরণে নির্মিত।

তথ্যসূত্র
---------

1. 1 2 3  কিরকাপ, জেমস (১ জুলাই ১৯৯৭)। "Obituary: Sintaro Katsu"। *দি ইন্ডিপেন্ডেন্ট* (ইংরেজি ভাষায়)। সংগ্রহের তারিখ ২১ জুন ২০১৮।

বহিঃসংযোগ
---------


উইকিমিডিয়া কমন্সে **শিনতারো কাতসু** সংক্রান্ত মিডিয়া রয়েছে।

* ইন্টারনেট মুভি ডেটাবেজে শিনতারো কাতসু উইকিউপাত্তে এটি সম্পাদনা করুন (ইংরেজি)

টেমপ্লেট:মাইচিনি চলচ্চিত্র পুরস্কার শ্রেষ্ঠ পরিচালক

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* ফ্রান্স (উপাত্ত)
* কাতালুনিয়া
* জার্মানি
* মার্কিন যুক্তরাষ্ট্র
* জাপান
* নেদারল্যান্ডস

 |
| বৈজ্ঞানিক ডাটাবেজ | 
* সিআইএনআইআই (জাপান)

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি
* মিউজিকব্রেইন্‌জ শিল্পী
* সুডক (ফ্রান্স)
	+ ১

 |
**গাজী হাজদার কাদি মসজিদ**, (ম্যাসেডোনীয়: Ајдар Кади Џамија; আলবেনীয়: Xhamia e Gazi Hajdar Kadiut, তুর্কি: *Gazi Haydar Kadi Cami*) উত্তর মেসিডোনিয়ার বিটোলায় অবস্থিত একটি মসজিদ। অতীতে স্থানীয় মেসিডোনিয়ান কর্তৃপক্ষ ধর্মীয় ভবনটিকে একটি গুদামে রূপান্তরিত করে। তুর্কি প্রজাতন্ত্রের সহযোগিতায় বেশ কয়েক বছর ধরে একটি পুঙ্খানুপুঙ্খ পুনর্গঠন হয় এবং অবশেষে এটি সম্পূর্ণরূপে সংস্কার করে ২০১৬ সালের নভেম্বরে জনসাধারণের জন্য উন্মুক্ত করে দেওয়া হয়।

ইতিহাস
------

মসজিদটি হায়দার বে দ্বারা চালু করা হয় তখন রুমেলিয়া আইলেটের বেলারবে বৃহত্তম অটোমান প্রশাসনিক অঞ্চল মানাস্তির একটি আঞ্চলিক কেন্দ্র হিসাবে। দরজার উপরে পাথরের ফলকে আরবিতে লেখা শিলালিপি অনুসারে মসজিদটি ৯৬৯ হিজরী সনে (১৫৬১/৬২ খ্রিস্টাব্দ) নির্মিত হয়।মসজিদটি প্রায় ১.৪ মিটার পুরু বিশাল দেয়াল সহ একটি গম্বুজ বিশিষ্ট ভবন। নির্মাতারা মানাস্তির অঞ্চলের একটি ছোট গ্রাম থেকে এসেছে তবে প্রকল্পটি সম্ভবত একজন অজানা ইসলামিক স্থপতি দ্বারা তৈরি করা যা সে সময়ের বিখ্যাত স্থপতিদের কাজ দ্বারা প্রভাবিত যেমন: কোডজা সিনান । 

১৭ শতকে বলকান অঞ্চলে ইভলিয়া সেলেবির ভ্রমণের বর্ণনায় এই মসজিদটিকে সবচেয়ে সুন্দরভাবে সজ্জিত বলা হয়। ধ্বংসাবশেষের গবেষণায় দেখা যায় যে হায়দার-কাদি মসজিদটি বিটোলার একমাত্র মসজিদ ছিল যার দুটি মিনার রয়েছে। মার্বেল অলঙ্করণ মিহরাব এবং ত্রিভুজ আকৃতির ট্রম্পস শোভা পায়। বারান্দা, মূলকক্ষ এবং মিম্বারে পাথরের বাস-ত্রাণ দেখা যায়। রঙিন জ্যামিতিক নকশাগুলি জানালার চারপাশে খিলানগুলিতে এবং সেইসাথে ট্রাম্পগুলিতে পাওয়া যায়। কাঠের খোদাই করা দরজাটি বাস-ত্রাণে যুক্ত। সবচেয়ে স্বতন্ত্র মোটিফ হল শৈলীকৃত আরবি অক্ষর "আলিফ", ইস্তাম্বুলের মসজিদগুলোতে এই ধরনের কাঠের খোদাই করা দরজা দেখা যায়। ১৮৯০ সালে মসজিদটি মেরামত করা হয়। ১৯১০ সালে মেহমেদ পঞ্চম সফরের আগে শহরের সমস্ত মসজিদ পুনরুদ্ধার করা হয়েছিল এটি সেই সময়ে আঁকা অভ্যন্তরীণ সজ্জার কিছু উপাদান দ্বারা এটি নিশ্চিত করা হয়।

১৯১২ সালে তুর্কি শাসনের পাঁচ শতাব্দীর অবসানের পর আবার মসজিদটি পরিত্যক্ত হয়। এর গম্বুজ থেকে সীসা চুরি হয়েছিল এবং যা ১৯৬৭ সালে পুনরুদ্ধার করা হয়েছিল। এটি পরবর্তীকালে একটি স্থানীয় ভাঁটির জন্য প্যাকেজ করার গুদাম হিসাবে এবং তারপর একটি কনসার্ট হল হিসাবে ব্যবহৃত হয়। ২০১৪ সালে ডিরেক্টরেট জেনারেল অফ ফাউন্ডেশনস (তুরস্ক) এর তহবিল দিয়ে মসজিদটি সম্পূর্ণ সংস্কার করা হয় যেটি অটোমান যুগের ইসলামিক অনির্বাণ হিসেবে ওয়াকফ তত্ত্বাবধান করে। সংস্কারের খরচ প্রায় ৪৫ লক্ষ লিরা। এটি ১০৪ বছর পর ৪ নভেম্বর ২০১৬ এ প্রার্থনার জন্য এটি পুনরায় চালু করা হয়।

তথ্যসূত্র
---------

1. ↑  *The settlements with muslim population in Macedonia*। Logos-A। ২০০৫। পৃষ্ঠা 206–। আইএসবিএন 978-9989-58-155-7।
2. ↑  Azan heard at the Haydar Kadı Mosque after 104 years. karar.com. Retrieved 7 March 2022
২০১৪ সালের এপ্রিল মাসে, মিশরের কায়রোর বিলাসবহুল ফেয়ারমন্ট নাইল সিটি হোটেলে একটি কথিত গণধর্ষণের ঘটনা ঘটে, যেখানে ধনী পরিবারের একদল যুবক একটি মেয়েকে মাদকাসক্ত করে ও ধর্ষণ করে। অভিযোগগুলি ২০২০ সালের জুলাই মাস পর্যন্ত উপস্থিত হয়নি।

অপরাধীদের বিরুদ্ধে অভিযোগ করা হয়েছে যে তারা ভুক্তভোগীর শরীরে তাদের নামের প্রথম অক্ষর লিখেছেন, অপরাধ রেকর্ডিং করেছেন ও তাদের বন্ধুদের কাছে পাঠিয়েছেন।

ঘটনা প্রকাশের আগের ঘটনা
-----------------------

মিশরে সোশ্যাল মিডিয়া ব্যবহারকারীরা হয়রানি ও ধর্ষণ সম্পর্কিত অনেক ক্ষেত্রে ২০২০ সালে বেশ কয়েকবার বিতর্কের জন্ম দিয়েছিল, যার পরে বিচারিক কর্তৃপক্ষ ভুক্তভোগীদের পাবলিক প্রসিকিউশনে রিপোর্ট জমা দিতে উৎসাহিত করেছিল। সেই সব মামলার মধ্যে যা আহমেদ বাসাম জাকির মামলা হিসেবে পরিচিত ছিল, যেখানে বেশ কিছু মিশরীয় মেয়ে বলেছিল যে তারা তাকে হয়রানি করে ও ধর্ষণ করে, এরপর কর্তৃপক্ষ তাকে গ্রেপ্তার করে এবং পাবলিক প্রসিকিউশন অভিযোগের তদন্ত শুরু করে ও একটি মিশরীয় আদালত তদন্তের জন্য তার কারাদণ্ডের আদেশ দেন।

মিশরীয় অভিনেত্রী এবং সেই সময়কালে সামাজিক নেটওয়ার্ক সাইটের ব্যবহারকারীরা হয়রানির অনেক ঘটনার বিবরণ প্রকাশ করেছেন। অনেকেই মিশরে হয়রানির বিরুদ্ধে প্রচারণাকে *#মি টু* ক্যাম্পেইন নামে পরিচিত বলে উল্লেখ করেছেন, যা বেশ কয়েকটি দেশে নারীর বিরুদ্ধে অনৈতিক চর্চা প্রকাশ করেছে।

মিশরীয় পার্লামেন্টের লেজিসলেটিভ কমিটি ফৌজদারি কার্যবিধি আইন সংশোধন করতে সম্মত হয়েছে, যাতে সরকার কর্তৃক জমা দেওয়া একটি প্রস্তাবনা অন্তর্ভুক্ত করা হয় এবং হয়রানি সংক্রান্ত অপরাধে ভুক্তভোগীদের তথ্যের গোপনীয়তা নিশ্চিত করা হয়, যখন এই ভুক্তভোগীরা সেই অপরাধগুলি রিপোর্ট করতে যাবেন। যৌন নিপীড়নের অভিযোগ সংক্রান্ত মিশরীয় সামাজিক রীতিনীতি অতিক্রম করার প্রচেষ্টায়।

ঘটনার বিবরণ
-----------

প্রচারিত সাক্ষ্য অনুযায়ী, ঘটনাটি ২০১৪ সালের ফেব্রুয়ারি মাসে ঘটে। ফেয়ারমন্ট নাইল সিটি হোটেলে বিখ্যাত 'টি ডান্স' (বাংলা: চা নৃত্য) পার্টির পরের অনুষ্ঠানে, ধনী পরিবারের একদল যুবক, এক তরুণীর পানীয়তে জিএইচবি (তারিখ ধর্ষণের ওষুধ) মিশিয়েদেয়, তার প্রাণহীন দেহকে গণধর্ষণ করে, অঙ্কন করে ও তার ভুক্তভোগীর শরীরে তাদের মানের আদ্যক্ষর স্বাক্ষর করে। তারা তাকে হোটেলের কক্ষের আশেপাশে প্রপড করে, তার উপর শ্যাম্পুর বোতল রাখে, তার সাথে নির্জীব বস্তুর মতো আচরণ করে। তারা গর্বের সাথে পুরো অপরাধের ভিডিও টেপ করেছে ও গর্বের সাথে ইমেইলের মাধ্যমে বছরের পর বছর এটি ছড়িয়ে দিয়েছে।

তথ্যসূত্র
---------

1. 1 2  "Egypt arrests suspect in 2014 hotel gang rape case"। *Arab News* (ইংরেজি ভাষায়)। ২০২০-০৮-২৭। সংগ্রহের তারিখ ২০২০-০৯-১৩।
2. 1 2 3 4  ""فيرمونت" يفتح أبواب السجن لمغتصبي "فتاة النيل" | المصري اليوم"। *www.almasryalyoum.com* (আরবি ভাষায়)। সংগ্রহের তারিখ ২০২০-০৯-১৩।
3. 1 2  "النائب العام يأمر بالتحقيق فى الاعتداءات الجنسية بـ"فندق فيرمونت نايل سيتى""। *اليوم السابع*। ২০২০-০৮-০৫। সংগ্রহের তারিখ ২০২০-০৯-১৩।
4. ↑  "مصر: اعتقال وتشهير بحق شهود على اغتصاب جماعي"। *Human Rights Watch* (আরবি ভাষায়)। ২০২০-০৯-১১। সংগ্রহের তারিখ ২০২০-০৯-১৩।
**হোসে ব্রাশি** (স্পেনীয়: José Brachi, স্পেনীয় উচ্চারণ: [xosˈe bɾˈat͡ʃi]; ২৬ ডিসেম্বর ১৮৯২ – ২২ আগস্ট ১৯৬৭) একজন উরুগুয়েয়ীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় নাসিওনাল এবং উরুগুয়ে জাতীয় দলের হয়ে আক্রমণভাগের খেলোয়াড় হিসেবে খেলেছিলেন।

ব্রাশি ১৯০৮ সালে উরুগুয়ের হয়ে আন্তর্জাতিক পর্যায়ে অভিষেক করেছিলেন; উরুগুয়ের জার্সি গায়ে ১৯১৬ সাল পর্যন্ত তিনি সর্বমোট ১৪ ম্যাচে ৩টি গোল করেছিলেন। তিনি উরুগুয়ের হয়ে সর্বমোট একুশটি দক্ষিণ আমেরিকান চ্যাম্পিয়নশিপে অংশগ্রহণ করেছিলেন, যেখানে তিনি দক্ষিণ আমেরিকান চ্যাম্পিয়নশিপের শিরোপা জয়লাভ করেছিলেন।

আন্তর্জাতিক ফুটবল
-----------------

ব্রাশি কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে উরুগুয়ের জাতীয় দলের প্রতিনিধিত্ব করেছিলেন।

ব্যক্তিগত জীবন
--------------

হোসে ব্রাশি ১৮৯২ সালের ২৬শে ডিসেম্বর তারিখে উরুগুয়ের মোন্তেভিদেওতে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৬৭ সালের ২২শে আগস্ট তারিখে, উরুগুয়েতে ৭৪ বছর বয়সে তিনি মৃত্যুবরণ করেছেন।

পরিসংখ্যান
----------

### আন্তর্জাতিক

| দল | সাল | ম্যাচ | গোল |
| --- | --- | --- | --- |
| উরুগুয়ে | ১৯০৮ | ২ | ২ |
| ১৯০৯ | ৩ | ০ |
| ১৯১০ | ২ | ১ |
| ১৯১১ | ৩ | ০ |
| ১৯১৫ | ২ | ০ |
| ১৯১৬ | ২ | ০ |
| সর্বমোট | ১৪ | ৩ |

তথ্যসূত্র
---------

1. ↑  "South American Championship 1916" [দক্ষিণ আমেরিকান চ্যাম্পিয়নশিপ ১৯১৬]। *RSSSF* (ইংরেজি ভাষায়)। ৮ সেপ্টেম্বর ২০২২। ১৯ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০২২।
2. ↑  "Uruguay - Squad" [উরুগুয়ে - দল]। *worldfootball.net* (ইংরেজি ভাষায়)। ২২ ডিসেম্বর ২০২২। ২২ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ২২ ডিসেম্বর ২০২২।

বহিঃসংযোগ
---------

* ট্রান্সফারমার্কেটে হোসে ব্রাশি (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে হোসে ব্রাশি (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে হোসে ব্রাশি (ইংরেজি) উইকিউপাত্তে এটি সম্পাদনা করুন
এই নিবন্ধটি the river in Czech republic সম্পর্কে। river system in Serbia জন্য Great Morava দেখুন।

**মোরাভা** (চেক বা স্লোভাক ভাষায়: Morava; জার্মান ভাষায়: March) মধ্য ইউরোপের একটি নদী। এটি চেক প্রজাতন্ত্রের মোরাভিয়া অঞ্চলের সবচেয়ে গুরুত্বপূর্ণ নদী; এই নদীর নাম থেকেই অঞ্চলটির নামকরণ করা হয়েছে। নদীটি মোরাভিয়ার উত্তর-পশ্চিম কোনায়, চেক প্রজাতন্ত্র ও পোল্যান্ডের সীমান্তে ক্রালিচ্‌কি স্নেজনিক পর্বতে উৎপন্ন হয়ে মোটামুটি দক্ষিণ দিকে প্রবাহিত হয়েছে। নদীর অংশবিশেষ চেক প্রজাতন্ত্র ও স্লোভাকিয়ার মধ্যকার সীমান্ত এবং অস্ট্রিয়া ও স্লোভাকিয়ার মধ্যকার সীমান্ত নির্ধারণ করেছে। প্রায় ৩৫৮ কিলোমিটার দীর্ঘ এই নদীটি ব্রাতিস্লাভার কাছে দানিউব নদীতে গিয়ে পতিত হয়েছে। নদীটির উপরে অবস্থিত প্রধান শহরের সংখ্যা খুবই কম; এদের মধ্যে মোরাভিয়ার ওলোমুক এবং স্লোভাকিয়ার রাজধানী ব্রাতিস্লাভা-ই প্রধান।

গ্যালারি
--------

* অস্ট্রিয়া ও স্লোভাকিয়ার সীমান্তে মোরাভা নদীঅস্ট্রিয়া ও স্লোভাকিয়ার সীমান্তে মোরাভা নদী
* ব্রাতিস্লাভার কাছে মোরাভা নদী দানিউব নদীর সাথে এসে মিশেছেব্রাতিস্লাভার কাছে মোরাভা নদী দানিউব নদীর সাথে এসে মিশেছে
* পলিময় সমতলভূমিতে মোরাভা নদীর সৃষ্ট ডোবাপলিময় সমতলভূমিতে মোরাভা নদীর সৃষ্ট ডোবা
**হোসে ভানসিনো গাবিতো** (স্পেনীয়: José Vanzzino, স্পেনীয় উচ্চারণ: [xosˈe bansˈino]; ৫ জুলাই ১৮৯৩ – ২৯ জুন ১৯৭৭; **হোসে ভানসিনো** নামে সুপরিচিত) একজন উরুগুয়েয়ীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় নাসিওনাল এবং উরুগুয়ে জাতীয় দলের হয়ে মধ্যমাঠের খেলোয়াড় হিসেবে খেলেছিলেন। তিনি মূলত বাম পার্শ্বীয় মধ্যমাঠের খেলোয়াড় হিসেবে খেলেছিলেন।

ভানসিনো ১৯১৪ সালে উরুগুয়ের হয়ে আন্তর্জাতিক পর্যায়ে অভিষেক করেছিলেন; উরুগুয়ের জার্সি গায়ে ১৯২৭ সাল পর্যন্ত তিনি সর্বমোট ৩৭ ম্যাচে অংশগ্রহণ করেছিলেন। তিনি উরুগুয়ের হয়ে সর্বমোট ছয়টি দক্ষিণ আমেরিকান চ্যাম্পিয়নশিপে (১৯১৬, ১৯১৭, ১৯১৯, ১৯২২, ১৯২৬ এবং ১৯২৭) অংশগ্রহণ করেছিলেন, যার মধ্যে ৯১৬, ১৯১৭ এবং ১৯২৬ সালে তিনি দক্ষিণ আমেরিকান চ্যাম্পিয়নশিপের শিরোপা জয়লাভ করেছিলেন।

আন্তর্জাতিক ফুটবল
-----------------

ভানসিনো কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে উরুগুয়ের জাতীয় দলের প্রতিনিধিত্ব করেছিলেন।

ব্যক্তিগত জীবন
--------------

হোসে ভানসিনো গাবিতো ১৮৯৩ সালের ৫ই জুলাই তারিখে উরুগুয়ের মোন্তেভিদেওতে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৭৭ সালের ২৯শে জুন তারিখে, উরুগুয়ের মোন্তেভিদেওতে ৮৩ বছর বয়সে তিনি মৃত্যুবরণ করেছেন।

পরিসংখ্যান
----------

### আন্তর্জাতিক

| দল | সাল | ম্যাচ | গোল |
| --- | --- | --- | --- |
| উরুগুয়ে | ১৯১৪ | ১ | ০ |
| ১৯১৫ | ২ | ০ |
| ১৯১৬ | ২ | ০ |
| ১৯১৭ | ৬ | ০ |
| ১৯১৮ | ৫ | ০ |
| ১৯১৯ | ৭ | ০ |
| ১৯২২ | ৪ | ০ |
| ১৯২৩ | ১ | ০ |
| ১৯২৬ | ৪ | ০ |
| ১৯২৭ | ৫ | ০ |
| সর্বমোট | ৩৭ | ০ |

তথ্যসূত্র
---------

1. ↑  "South American Championship 1916" [দক্ষিণ আমেরিকান চ্যাম্পিয়নশিপ ১৯১৬]। *RSSSF* (ইংরেজি ভাষায়)। ৮ সেপ্টেম্বর ২০২২। ১৯ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০২২।
2. ↑  "Uruguay - Squad" [উরুগুয়ে - দল]। *worldfootball.net* (ইংরেজি ভাষায়)। ২২ ডিসেম্বর ২০২২। ২২ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ২২ ডিসেম্বর ২০২২।

বহিঃসংযোগ
---------

* ট্রান্সফারমার্কেটে {{ট্রান্সফারমার্কেট খেলোয়াড়}} আইডি অনুপস্থিত এবং উইকিউপাত্তে নেই।
* {{ওয়ার্ল্ডফুটবল.নেট}} আইডি অনুপস্থিত এবং উইকিউপাত্তে নেই।
* ন্যাশনাল-ফুটবল-টিমস.কমে হোসে ভানসিনো (ইংরেজি) উইকিউপাত্তে এটি সম্পাদনা করুন